**DOLOŽKA ZLUČITEĽNOSTI**

**návrhu zákona s právom Európskej únie**

**1. Predkladateľ návrhu zákona**:

poslankyne Národnej rady Slovenskej republiky Beáta Jurík, Lucia Plaváková a poslanec Michal Sabo.

**2. Názov návrhu právneho predpisu:**

Návrh zákona o príspevku na úhradu nákladov na bývanie.

**3. Problematika návrhu právneho predpisu:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona o príspevku na úhradu nákladov na bývanie.

**A.2. Vplyvy:**

|  |  |  |  |
| --- | --- | --- | --- |
|   | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |   |
| 3. Sociálne vplyvy |  |  |   |
| – vplyvy na hospodárenie obyvateľstva, |  | X |   |
| – sociálnu exklúziu, |  X |  |   |
| – rovnosť príležitostí a rodovú rovnosť a vplyvy na zamestnanosť |  | X |   |
| 4. Vplyvy na životné prostredie |   | X |   |
| 5. Vplyvy na informatizáciu spoločnosti |   | X |   |
| 6. Vplyvy na manželstvo, rodičovstvo a rodinu | X |  |  |
| 7. Vplyvy na služby verejnej správy pre občana |  | X |  |

**A.3. Poznámky**

Takto koncipovaný príspevok by poberalo odhadom okolo 546 tisíc ľudí z toho 316 tisíc ľudí žijúcich pod hranicou rizika chudoby, čo je takmer polovica (43 %) všetkých ľudí žijúcich pod hranicou rizika chudoby. Miera rizika chudoby by klesla o 0,5 p.b. z 13,7 % na 13,2 %. Miera rizika chudoby detí by klesla o 0,9 p.b. zo 17,6 % na 16,7 %. Navrhovaná finančná podpora a pomoc by zároveň mala pozitívny vplyv na rodiny zasiahnuté energetickou chudobou, ktorým by poskytla záchrannú sieť a ochranu ich bývania.

**Finančné dopady:**

Naše výpočty predpokladajú, že uvedený návrh dopĺňa a nenahrádza aktuálny príspevok na bývanie a vychádzajú z prieskumu EU SILC za rok 2021. Odhad nákladov na príspevok ale komplikuje skutočnosť, že nevieme vopred kvantifikovať zmeny v správaní ľudí. Možno teda vychádzať z dvoch scenárov:

* Minimalistický: Domácnosti nezvýšia svoje náklady na bývanie v reakcii na príspevok, ale uplatnia si ho len do výšky existujúcich nákladov. V takom prípade by tento návrh stál okolo 106 miliónov eur.
* Maximalistický: Domácnosti vlastníkov, ktorých náklady prevyšujú 30 % príjmu zvýšia svoje náklady o polovicu (alebo po hranicu normatívnych nákladov), keďže zvýšené náklady v novom systéme platí štát. Nájomníci zvýšia svoje náklady na maximum (napríklad sa presťahujú do lepšieho bývania). V takom prípade by tento návrh stál okolo 236 miliónov eur.

Priemer minimalistického a maximalistického scenára je 171 mil. eur. Zároveň ak by sa príspevok pre prijímateľov aktuálneho príspevku na bývanie poskytoval vo výške rozdielu medzi navrhovaným príspevkom a aktuálnym príspevkom, predstavovalo by to úsporu oproti uvedenému odhadu. Je tiež potrebné pripomenúť, že na rozdiel od iných prijatých opatrení za miliardy ako napr. plošné zastropovanie cien energií ide o adresnú pomoc, ktorá zohľadňuje príjem domácností a náklady na bývanie.

**A.4. Alternatívne riešenia**

Nepredkladajú sa.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanovisko tvorí súčasť predkladaného materiálu.